Diari Oficial de la Generalitat Valenciana


Sumari del DOGV 9295, del 10-03-2022 (2022/1409)

RESOLUCIÓ de 21 de febrer de 2022, del gerent de l'Institut Valencià d'Art Modern, per la qual es declara deserta la convocatòria 23/2021, relativa al procés de selecció per a l'ingrés com a personal fix en el lloc de treball de l'IVAM de naturalesa laboral número 51, tècnic o tècnica de didàctica, corresponent al torn lliure per diversitat funcional física de l'oferta d'ocupació pública de l'IVAM de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1409


Data del document
:   21-02-2022

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 de febrer de 2022, del gerent de l'Institut Valencià d'Art Modern, per la qual es declara deserta la convocatòria 23/2021, relativa al procés de selecció per a l'ingrés com a personal fix en el lloc de treball de l'IVAM de naturalesa laboral número 51, tècnic o tècnica de didàctica, corresponent al torn lliure per diversitat funcional física de l'oferta d'ocupació pública de l'IVAM de 2018. [2022/1409]  
  
Per la Resolució de 18 d'octubre de 2021, del gerent de l'Institut Valencià d'Art Modern, es va publicar el llistat provisional de persones admeses i excloses a les proves selectives d'accés al procés de selecció per a l'ingrés com a personal fix en el lloc de treball de l'IVAM de naturalesa laboral número 51, tècnic/a de didàctica, corresponent al torn lliure per diversitat funcional física de l'oferta d'ocupació pública de l'IVAM de 2018, convocatòria 23/2021 (DOGV 9214 12.11.2021).  
  
La present resolució es dicta de conformitat amb el que es disposa en l'article huité, «Provisió de llocs de treball i oferta d'ocupació pública», del II Conveni col·lectiu del personal laboral al servei de l'Administració autonòmica, en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, que disposa que l'execució de l'oferta d'ocupació pública o instrument similar haurà de desenvolupar-se dins del termini improrrogable de tres anys, així com en la normativa en matèria de funció pública de la Generalitat Valenciana i en la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat publicat en el DOGV número 8304 de 28 de maig de 2018, i la base 8 de la resolució de 21 de setembre de 2020, del director de l'Institut Valencià d'Art Modern, de la convocatòria anteriorment citada (DOGV 9108, 16.06.2021), que disposa: «8. Desenvolupament de les proves selectives?. Acabat el termini de presentació de sol·licituds, prèvia verificació que es reuneixen els requisits exigits per al lloc, l'òrgan convocant dictarà resolució, que es publicarà en el Diari Oficial de la Generalitat Valenciana i en la web de l'IVAM, que contindrà la relació provisional de persones admeses i excloses a la realització de les proves Les persones aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la relació provisional de persones admeses i excloses, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques Transcorregut el termini anterior, vistes les al·legacions i esmenats els defectes si procedira, es dictarà resolució que elevarà a definitiva la llista de persones admeses i excloses a la realització de les proves. Aquesta resolució es publicarà en Diari Oficial de la Generalitat Valenciana i en la web de l'IVAM.»  
  
Finalitzat el termini de presentació d'esmenes del llistat provisional de persones admeses i excloses, com que no hi ha cap sol·licitud que reunisca els requisits del lloc, i no se n'ha fet l'esmena, ni posat de manifest la improcedència dels motius d'exclusió apreciats, resolc:  
  
  
Primer  
Publicar la llista definitiva de persones excloses, amb expressió dels motius de l'exclusió, que s'assenyalen en l'annex I de la present resolució.  
  
Segon  
Declarar deserta la convocatòria.  
  
Contra la present resolució, que posa fi a la via administrativa, les persones interessades podran en el termini d'un mes interposar recurs potestatiu de reposició davant la Gerència de l'IVAM o bé, directament, interposar en el termini de dos mesos recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es disposa en la disposició final vintena de la Llei de pressupostos generals de l'Estat per a l'any 2022.  
  
València, 21 de febrer de 2022.- El gerent de l'IVAM: Sergi Pérez Serrano.